गोरखपुर और फूलपुर लोकसभा सीट जीतने के बाद समाजवादी पार्टी अध्यक्ष अखिलेश यादव ने लखनऊ में बहुजन समाज पार्टी प्रमुख मायावती से मुलाकात की. हालांकि इस मुलाकात के दौरान क्या बात हुई, इस बारे में तत्काल जानकारी नहीं मिली है. लेकिन पार्टी सूत्रों के मुताबिक अखिलेश ने मायावती को भी उपचुनाव में जीत की बधाई दी. साथ ही दोनों नेताओं ने भविष्य की सियासी तस्वीर और आगामी लोकसभा चुनाव में भाजपा का मुकाबला करने के लिए गठबंधन पर चर्चा की.